stanford-oval/wikipedia huggingface dataset:
จังหวัดกำปงธม

| จังหวัดกำปงธม ខេត្តកំពង់ធំ |
| --- | --- |
จังหวัด
นาข้าวในอำเภอบาราย
แผนที่ประเทศกัมพูชาเน้นจังหวัดกำปงธม
พิกัด: 12°42′N 104°53′E﻿ / ﻿12.700°N 104.883°E﻿ / 12.700; 104.883
ประเทศ:  กัมพูชา
เมืองหลัก: สตึงแสน
การปกครอง
 • ผู้ว่าราชการ: Uth Sam An (พรรคประชาชนกัมพูชา)
พื้นที่
 • ทั้งหมด: 13,814 ตร.กม. (5,334 ตร.ไมล์)
ประชากร (พ.ศ. 2552)
 • ทั้งหมด: 708,398 คน
 • ความหนาแน่น: 51 คน/ตร.กม. (130 คน/ตร.ไมล์)
เขตเวลา: UTC+07
รหัสโทรศัพท์: +855
รหัส ISO 3166: KH-6
อำเภอ: 8
กำปงธม หรือ ก็อมป็วงทม (เขมร: កំពង់ធំ; แปลว่า ท่าเรือใหญ่) เป็นจังหวัด (เขต) ของประเทศกัมพูชา มีอาณาเขตติดต่อกับจังหวัดเสียมราฐทางทิศตะวันตกเฉียงเหนือ, จังหวัดพระวิหารทางทิศเหนือ, จังหวัดสตึงเตรงทางทิศตะวันออกเฉียงเหนือ, จังหวัดกระแจะทางทิศตะวันออก, จังหวัดกำปงจามและจังหวัดกำปงชนังทางทิศใต้ และติดต่อกับโตนเลสาบทางทิศตะวันตก
เมืองหลักของจังหวัด คือ สตึงแสน เป็นเมืองชายฝั่งแม่น้ำแสน มีประชากรประมาณ 30,000 คน
จังหวัดกำปงธมเป็นจังหวัดที่มีพื้นที่มากที่สุดเป็นอันดับที่ 2 เป็นจังหวัดที่มีสถานที่ที่เป็นสถาปัตยกรรมเขมรเป็นจำนวนมาก ได้แก่ ปราสาทสมโบไพรกุก และปราสาทวัด Andet จังหวัดกำปมธมเป็นหนึ่งในเก้าจังหวัดที่อาณาเขตติดต่อกับโตนเลสาบ และเป็นจังหวัดที่ซึ่งเป็นส่วนหนึ่งของเขตสงวนชีวมณฑลโตนเลสาบ
ประวัติศาสตร์

วัดโบราณ Sambor Prei Kuk ทางตอนเหนือของจังหวัดกำปงธม
ชื่อเดิมของจังหวัด คือ กำปงโพสธม (ท่าเรือ/นครแห่งงูร้าย) ตามตำนานท้องถิ่นเล่าขานกันว่า ที่ท่าเรือริมทะเลสาบใกล้กับแม่น้ำแสน มีงูอาศัยอยู่ในถ้ำทั้ง 2 แห่ง ซึ่งใกล้เคียงกัน เมื่อถึงทุกวันหยุดทางศาสนา งูเหล่านี้จะปรากฏให้ชาวบ้านบริเวณนั้นเห็น จึงเรียกที่แห่งนั้นว่า กำปงโพสธม แต่สุดท้ายงูเหล่านั้นได้หายไป ชื่อจึงสั้นลงเป็น กำปงธม เมื่อถึงยุคอาณานิคมกัมพูชา ฝรั่งเศสได้แบ่งดินแดนกัมพูชาเป็นจังหวัดต่าง ๆ และตั้งชื่อจังหวัดหลาย ๆ จังหวัด เป็นชื่อตามที่ท้องถิ่นกล่าวขาน
กำปงธมเคยเป็นเมืองหลวงอันเรืองอำนาจในเอเชียตะวันออกเฉียงใต้ ครั้นในยุคอาณาจักรฟูนาน[ต้องการอ้างอิง] ปราสาท Sambor Prei Kuk ซึ่งสืบทอดมาจากยุคอาณาจักรเจนละ อยู่ในจังหวัดกำปงธม
ภูมิศาสตร์

พื้นที่ที่อยู่ในเขตสงวนชีวมณฑลโตนเลสาบ จังหวัดกำปงธม มี 2 แห่ง ได้แก่
บึงโตนเลฉมาร์ (14,560 เฮกตาร์)
สตึงแสน (6,355 เฮกตาร์)
เขตการปกครอง

จังหวัดกำปงธมแบ่งออกเป็น 8 อำเภอ
| # | ชื่อ | อังกฤษ | เขมร | หน่วยการปกครอง | Geocode |
| --- | --- | --- | --- | --- | --- |
| 1 | บาราย | Baray | បារាយណ៍ | อำเภอ (สฺรุก, ស្រុក) | 0601 |
| 2 | กำปงสวาย | Kampong Svay | កំពង់ស្វាយ | อำเภอ (สฺรุก, ស្រុក) | 0602 |
| 3 | สตึงแสน | Stueng Saen | ស្ទឹងសែន | เทศบาล (กฺรุง, ក្រុង) | 0603 |
| 4 | ปราสาทบัลลัง | Prasat Ballangk | ប្រាសាទបល្ល័ង្គ | อำเภอ (สฺรุก, ស្រុក) | 0604 |
| 5 | ปราสาทสมโบร์ | Prasat Sambour | ប្រាសាទសំបូរ | อำเภอ (สฺรุก, ស្រុក) | 0605 |
| 6 | สันดัน | Sandan | សណ្ដាន់ | อำเภอ (สฺรุก, ស្រុក) | 0606 |
| 7 | สันตึก | Santuk | សន្ទុក | อำเภอ (สฺรุก, ស្រុក) | 0607 |
| 8 | สโตง | Stoung | ស្ទោង | อำเภอ (สฺรุก, ស្រុក) | 0608 |
| 9 | ท้ายก๊อก | Taing Kouk | តាំងគោក | อำเภอ (สฺรุก, ស្រុក) | 0609 |
แหล่งข้อมูลอื่น

| ด ค ก จังหวัดกำปงธม |
| --- | --- | --- |
เมืองหลัก: กำปงธม / สตึงแสน
| อำเภอ |  บาราย  กำปงสวาย  เทศบาลสตึงแสน นคร  ปราสาทบัลลัง  ปราสาทสมโบร์  สันดัน  สันตึก  สโตง  ท้ายก๊อก  |  |
| ด ค กเมืองหลวงและจังหวัดของประเทศกัมพูชา |
| --- | --- | --- |
| เมืองหลวง |  พนมเปญ  |  |
| จังหวัด |  กระแจะ  กันดาล  กำปงจาม  กำปงฉนัง  กำปงธม  กำปงสปือ  กำปอด  เกาะกง  แกบ  ตะโบงคมุม  ตาแก้ว  บันทายมีชัย  พระตะบอง  พระวิหาร  พระสีหนุ  โพธิสัตว์  ไพรแวง  ไพลิน  มณฑลคีรี  รัตนคีรี  สตึงแตรง  สวายเรียง  เสียมราฐ  อุดรมีชัย  |  |
สปีกนาว (เทย์เลอร์เวอร์ชัน)

สปีกนาว (เทย์เลอร์เวอร์ชัน) (อังกฤษ: Speak Now (Taylor's Version)) เป็นสตูดิโออัลบั้มบันทึกใหม่ลำดับที่ 3 ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 7 กรกฎาคม ค.ศ. 2023 ผ่านรีพับลิกเรเคิดส์ เป็นการบันทึกเสียงใหม่ของสตูดิโออัลบั้มชุดที่ 3 ของสวิฟต์ สปีกนาว (2010) ต่อจากอัลบั้มที่บันทึกเสียงใหม่ก่อนหน้าคือ เฟียร์เลส (เทย์เลอร์เวอร์ชัน) และเรด (เทย์เลอร์เวอร์ชัน) ในปี 2021 เนื่องมาจากกรณีข้อพิพาทเกี่ยวกับสิทธิ์ในการถือครองเพลงในหกอัลบั้มแรก อัลบั้มนี้ได้รับการประกาศอย่างเป็นทางการเมื่อวันที่ 5 พฤษภาคม ค.ศ. 2023 ที่แนชวิลล์ขณะทัวร์คอนเสิร์ตดิเอราส์ทัวร์
สปีกนาว (เทย์เลอร์เวอร์ชัน) ประกอบด้วย 22 เพลง ทั้งหมดประพันธ์โดยสวิฟต์ ประกอบด้วย 16 เพลงจากสปีกนาวรุ่นดีลักซ์ และ "จากตู้นิรภัย" (From the Vault) ที่ยังไม่เคยเผยแพร่อีก 6 เพลง สวิฟต์และคริสโตเฟอร์ โรว์เป็นผู้ผลิตเสียงส่วนใหญ่ พร้อมด้วยแอรอน เดสเนอร์ และแจ็ก แอนโตนอฟฟ์ มีศิลปินรับเชิญเพลงร็อกคือ ฟอลล์เอาต์บอย และเฮย์ลีย์ วิลเลียมส์ จากวงพาร์อะมอร์
สปีกนาว (เทย์เลอร์เวอร์ชัน) ได้รับอิทธิพลอย่างมากจากแนวดนตรีร็อก และป็อปพังก์ ผสมผสานคันทรีป็อปอันเป็นเอกลักษณ์ของสวิฟต์ เข้ากับรูปแบบอีโม ป็อปร็อก และกอทิกร็อก ส่วนใหญ่ขับเคลื่อนโดยองค์ประกอบของกีตาร์ไฟฟ้า กลองหนัก เครื่องสาย และเครื่องดนตรีอะคูสติก เป็นอัลบั้มที่มีแนวคิดหลวม ๆ เกี่ยวกับคำสารภาพที่ไม่ได้พูดออกมา โดยบันทึกถึงอารมณ์ที่ผันผวนในช่วงวัยรุ่นของสวิฟต์ อัลบั้มนี้ได้รับการวิจารณ์ในเชิงบวกจากนักวิจารณ์เพลง ซึ่งชื่นชมด้านการประพันธ์เพลงที่ดึงดูดอารมณ์และการขับเสียงร้องที่หนักแน่น
ในเชิงพาณิชย์ สปีกนาว (เทย์เลอร์เวอร์ชัน)ทำลายสถิติสปอติฟายทั่วโลกสำหรับการสตรีมอัลบั้มในวันเดียวมากที่สุดในปี 2023 โดยขึ้นอันดับหนึ่งในออสเตรเลีย แคนาดา แฟลนเดอส์ ไอร์แลนด์ เนเธอร์แลนด์ นิวซีแลนด์ สเปน สวีเดน สหราชอาณาจักร เช่นเดียวกับสหรัฐ ซึ่งเป็นอัลบั้มที่ 12 ของสวิฟต์ที่ขึ้นอันดับหนึ่งชาร์ตบนบิลบอร์ด 200 ทำลายสถิติตลอดกาลของบาร์บรา สไตรแซนด์ ในอัลบั้มอันดับหนึ่งของศิลปินหญิงมากที่สุด เพลงทั้ง 22 เพลงเปิดตัวบนบิลบอร์ดฮอต 100 รวมถึงเพลง "ไอแคนซียู" ที่อันดับห้า
ภูมิหลัง

ครั้งแรกที่ฉันทำอัลบั้มสปีกนาว และประพันธ์เพลงขึ้นเองทั้งหมด ในตอนที่ฉันมีอายุ 18 – 20 ปี เพลงที่มาจากช่วงเวลานี้ในชีวิตของฉันถูกแต้มแต่งไปด้วยความซื่อสัตย์อันโหดร้าย คำสารภาพในไดอารีที่ไม่มีการกลั่นกรอง และความโหยหาที่บ้าคลั่ง ฉันรักอัลบั้มนี้เพราะมันบอกเล่าเรื่องราวของการเติบโต ความอ่อนแอ การโบยบิน และการร่วงหล่น … และการมีชีวิตอยู่เพื่อพูดถึงมัน
การตอบรับที่สำคัญ

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 81/100
เอนีดีเซ็นต์มิวสิก?: 7.6/10
คะแนนคำวิจารณ์
ที่มา: ค่าประเมิน
ออลมิวสิก: 
อเมริกันซองไรเตอร์: 
แคลช: 8/10
เดอะเดลีเทลิกราฟ: 
เดอะการ์เดียน: 
ดิอินดีเพ็นเดนต์: 
พิตช์ฟอร์ก: 7.5/10
โรลลิงสโตนสหราชอาณาจักร: 
นิตยสารสแลนต์: 
เดอะไทมส์: 
อัลบั้ม สปีกนาว (เทย์เลอร์เวอร์ชัน) ได้รับเสียงวิจารณ์ที่ดี โดยในเมทาคริติก ซึ่งกำหนดค่าเฉลี่ยคะแนนจากสื่อสิ่งพิมพ์ อัลบั้มนี้ได้คะแนน 81 จาก 100 จากบทวิจารณ์ 14 รายการ ซึ่งบ่งชี้ว่า "ได้รับเสียงชื่นชมจากทั่วโลก" (universal acclaim) เอนีดีเซ็นต์มิวสิก? รวบรวมบทวิจารณ์ 13 รายการและให้คะแนนอัลบั้ม 7.6 จาก 10 คะแนนจากการประเมินฉันทามติที่สำคัญ
มอรา จอห์นสตัน จากโรลลิงสโตนกล่าวว่าอัลบั้ม สปีกนาว (เทย์เลอร์เวอร์ชัน) "ขยายภาพลักษณ์อัลบั้มแลนด์มาร์ก" ด้วยคุณภาพการผลิตที่เข้มข้นยิ่งขึ้น นักวิจารณ์ชาวอังกฤษในนิตยสารเดียวกันนี้ มาร์ก ซัตเตอร์แลนด์ กล่าวว่า "ทรงพลัง องค์ประกอบ และความเจ็บปวดที่คุกรุ่น ซึ่งทำให้อัลบั้มสปีกนาวต้นฉบับมีการบันทึกที่น่าทึ่งเช่นนี้ ยังคงสภาพสมบูรณ์อย่างโดดเด่น" บทวิจารณ์จากแอนนาเบล นูเจนต์ จากดิอินดีเพ็นเดนต์ ป็อปปี แพลตต์ จากเดอะเดลีเทลิกราฟ, โจนาธาน คีฟ จากนิตยสารสแลนต์, ราเชล แคโรลล์ จากป็อปแมตเตอร์ส, สตีเฟน โธมัส เออร์เลไวน์ จากออลมิวสิก, และวิล ฮอดจ์กินสัน จากเดอะไทมส์ ยกย่องการผสมผสานการผลิตที่คมชัดยิ่งขึ้นของอัลบั้ม น้ำหนักของอารมณ์ความรู้สึก เพิ่มความแตกต่างเล็กน้อยของเพลงในตู้นิรภัย และเสียงขับร้องที่หนักแน่นและประณีตของสวิฟต์ อเล็กซ์ ฮอปเปอร์ จากนักแต่งเพลงชาวอเมริกัน และเคลซีย์ บาร์นส์ จากเดอะไลน์ออฟเบสต์ฟิต ชื่นชมการปลดปล่อยอารมณ์ของอัลบั้มที่ถ่ายทอดภาพวัยรุ่นได้อย่างชัดเจน บ็อบบี โอลิเวียร์ นักวิจารณ์จากสื่อสพิน ชื่นชม "ความสง่างามแบบร็อก" ของอัลบั้ม "และการขับเสียงร้องที่เป็นผู้ใหญ่และธาตุแท้" ของสวิฟต์
การเปลี่ยนท่อนเพลง "Better than Revenge" เป็นจุดถกเถียงที่พบบ่อยในบทวิจารณ์ โดยบางคนกล่าวว่าไม่จำเป็นเลย ซึ่งบางคนก็ชื่นชมการเปลี่ยนส่วนนี้ โดยมองว่ามันสอดคล้องกับมุมมองที่เปลี่ยนไปของสวิฟต์ในฐานะผู้หญิงที่เติบโตแล้ว ลอรา สเนปส์ จากเดอะการ์เดียน และวรินดา จาโกตา จากพิตช์ฟอร์ก กล่าวว่าเสียงของสวิฟต์แม้จะ "สมบูรณ์กว่า" ในปี 2010 มาก แต่ก็ได้สูญเสีย "ความอ่อนเยาว์" และ "ความกังวลใจของวัยรุ่นไปแล้ว" แต่ยังถือว่าการพัฒนาการประพันธ์เพลงและความสม่ำเสมอทางดนตรีของอัลบั้มนี้น่าประทับใจ
รายชื่อเพลง

เพลงทั้งหมดประพันธ์โดยเทย์เลอร์ สวิฟต์
| ลำดับ | ชื่อเพลง | ผลิตโดย | ยาว |
| --- | --- | --- | --- |
| 1. | "Mine" | Taylor Swift Christopher Rowe | 3:51 |
| 2. | "Sparks Fly" | Swift Rowe | 4:21 |
| 3. | "Back to December" | Swift Rowe | 4:54 |
| 4. | "Speak Now" | Swift Rowe | 4:02 |
| 5. | "Dear John" | Swift Rowe | 6:45 |
| 6. | "Mean" | Swift Rowe | 3:58 |
| 7. | "The Story of Us" | Swift Rowe | 4:27 |
| 8. | "Never Grow Up" | Swift Rowe | 4:52 |
| 9. | "Enchanted" | Swift Rowe | 5:53 |
| 10. | "Better than Revenge" | Swift Rowe | 3:40 |
| 11. | "Innocent" | Swift Rowe | 5:01 |
| 12. | "Haunted" | Swift Rowe | 4:05 |
| 13. | "Last Kiss" | Swift Rowe | 6:09 |
| 14. | "Long Live" | Swift Rowe | 5:17 |
| 15. | "Ours" | Swift Rowe | 3:55 |
| 16. | "Superman" | Swift Rowe | 4:34 |
| 17. | "Electric Touch" (featuring Fall Out Boy) | Swift Aaron Dessner | 4:26 |
| 18. | "When Emma Falls in Love" | Swift Dessner | 4:12 |
| 19. | "I Can See You" | Swift Jack Antonoff | 4:33 |
| 20. | "Castles Crumbling" (featuring Hayley Williams) | Swift Antonoff | 5:06 |
| 21. | "Foolish One" | Swift Dessner | 5:11 |
| 22. | "Timeless" | Swift Antonoff | 5:21 |
| ความยาวทั้งหมด: | ความยาวทั้งหมด: | ความยาวทั้งหมด: | 1:44:33 |
| ลำดับ | ชื่อเพลง | ยาว |
| --- | --- | --- |
| 23. | "Dear John" (live from Minneapolis) | 7:09 |
| 24. | "Last Kiss" (live from Kansas City) | 6:12 |
| ความยาวทั้งหมด: | ความยาวทั้งหมด: | 1:57:54 |
หมายเหตุ
เพลงทั้งหมดมีคำบรรยายต่อท้ายว่า "เทย์เลอร์เวอร์ชัน" (Taylor's Version); แทร็ก 17–22 มีคำบรรยายเพิ่มเติมต่อท้ายว่า "ฟรอมเดอะวอลต์" (From the Vault)
แพ็กเกจซีดีของอัลบั้มประกอบด้วยแผ่นดิสก์สองแผ่น แผ่นแรกมีแทร็ก 1–16 และอีกแผ่นมีแทร็ก 17–22
ชาร์ต

| ชาร์ต (2023) | ตำแหน่ง สูงสุด |
| --- | --- |
Argentine Albums (CAPIF): 1
Australian Albums (ARIA): 1
Australian Country Albums (ARIA): 1
Belgian Albums (Ultratop Flanders): 1
Belgian Albums (Ultratop Wallonia): 2
Canadian Albums (Billboard): 1
Czech Albums (ČNS IFPI): 3
Danish Albums (Hitlisten): 6
Dutch Albums (Album Top 100): 1
Finnish Albums (Suomen virallinen lista): 6
French Albums (SNEP): 2
Hungarian Albums (MAHASZ): 3
Icelandic Albums (Plötutíðindi): 3
Irish Albums (OCC): 1
Italian Albums (FIMI): 4
Japanese Albums (Oricon): 11
Japanese Combined Albums (Oricon): 17
Japanese Hot Albums (Billboard Japan): 9
Lithuanian Albums (AGATA): 10
New Zealand Albums (RMNZ): 1
Norwegian Albums (VG-lista): 2
Polish Albums (ZPAV): 3
Scottish Albums (OCC): 1
Slovak Albums (ČNS IFPI): 3
Spanish Albums (PROMUSICAE): 1
Swedish Albums (Sverigetopplistan): 1
UK Albums (OCC): 1
US Billboard 200: 1
US Top Country Albums (Billboard): 1
ชาร์ต > ชาร์ตรายเดือน

| ชาร์ต (2023) | ตำแหน่ง |
| --- | --- |
Uruguayan Albums (CUD): 1
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| New Zealand (RMNZ) | Gold | 7,500‡ |
| United Kingdom (BPI) | Gold | 100,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| ทั่วโลก | 7 กรกฎาคม 2023 | ตลับเทป ซีดี ดิจิทัลดาวน์โหลด สตรีมมิง ไวนิลแอลพี | มาตรฐาน | รีพับลิก |  |
| สหรัฐ | 13 กรกฎาคม 2023 | ดิจิทัลดาวน์โหลด | มาตรฐาน | ดีลักซ์ |  |
| ญี่ปุ่น | 16 สิงหาคม 2023 | ซีดี | มาตรฐาน | ยูนิเวอร์แซลเจแปน |  |
| ญี่ปุ่น | 16 สิงหาคม 2023 | ซีดี | ดีลักซ์ | ยูนิเวอร์แซลเจแปน |  |
แหล่งข้อมูลอื่น

Speak Now (Taylor's Version) ที่ดิสคอกส์ (รายการวางจำหน่าย)
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
คายน์ แสนพลอ่อน

| พระคุณเจ้า ลอเรนซ์ คายน์ แสนพลอ่อน |
| --- | --- |
มิสซังโรมันคาทอลิกท่าแร่-หนองแสง
อัครมุขมณฑล: ท่าแร่-หนองแสง
ประกาศแต่งตั้ง: 23 เมษายน 2523
ขึ้นดำรงตำแหน่ง: 16 กรกฎาคม 2523
เกษียณ: 14 พฤษภาคม 2547
สิ้นสุด: 14 พฤษภาคม 2547
ก่อนหน้า: มีคาแอล เกี้ยน เสมอพิทักษ์
ถัดไป: ยอร์ช ยอด พิมพิสาร รักษาการตำแหน่งมุขนายก
ถัดจากนี้ต่อไป: หลุยส์ จำเนียร สันติสุขนิรันดร์
ประวัติการบวช
วันบวช: 16 มกราคม ค.ศ. 2500 รับศีลบวชเป็น  บาทหลวง โดย  มีคาแอล มงคล ประคองจิต
วันอภิเษก: 16 กรกฎาคม 2523  รับการอภิเษกเป็น  อัครมุขนายก  ที่  อาสนวิหารอัครเทวดามีคาแอล ท่าแร่ โดย  เกี้ยน เสมอพิทักษ์ ร่วมกับ  ลอว์เรนซ์ เทียนชัย สมานจิต และมีคาแอล บุญเลื่อน หมั้นทรัพย์
เป็นผู้อภิเษกร่วมให้กับ: จำเนียร สันติสุขนิรันดร์
ข้อมูลส่วนตัว
เกิด: 14 สิงหาคม 2471 (79 ปี) บ้านทุ่งมน จังหวัดสกลนคร ประเทศไทย
เสียชีวิต: 24 กรกฎาคม พ.ศ. 2550
ที่ฝังศพ/เก็บอัฐิ: สุสานวัดอัครเทวดามีคาแอล ท่าแร่
สัญชาติ: ไทย
นิกาย: คริสต์นิกายโรมันคาทอลิก
บรรพบุรุษ: นายคารและนางจันที แสนพลอ่อน
สถาบัน: College General Pulau Tikus, Penang, Malaysia
คติพจน์: "ทุกอย่างสำเร็จได้ด้วยความพากเพียร ผ่านกางเขน สู่แสงสว่าง"
ลอว์เรนซ์ คายน์ แสนพลอ่อน ( ไทย: ลอเรนซ์ คายน์ แสนพลอ่อน, อักษรโรมัน: Most Rev. Lawrence Kai Sean-Phon-On , 17 สิงหาคม ค.ศ. 1928 – 24 กรกฎาคม ค.ศ. 2007 ) เป็นอัครมุขนายกมิสซังโรมันคาทอลิกท่าแร่-หนองแสง ตั้งแต่ปี 2523 จนกระทั่งเกษียณอายุในปี 2547 (6 มีนาคม 2523 - 14 พฤษภาคม 2547) เป็นผู้ริเริ่มเทศกาลแห่ดาวคริสต์มาส จนกลายเป็นเทศกาลประจำปีของจังหวัดสกลนคร
ประวัติส่วนตัว

พระคุณเจ้าลอเรนซ์ คายน์ แสนพลอ่อน เกิดเมื่อวันที่ 17 สิงหาคม ค.ศ. 1928 ที่บ้านทุ่งมน ตำบลเชียงเครือ อำเภอเมือง จังหวัดสกลนคร เป็นบุตรของนายคารและนางจันที แสนพลอ่อน เมื่ออายุได้ 5 ขวบ บิดาของพระคุณเจ้าเสียชีวิต สองปีต่อมามารดาก็เสียชีวิต ทิ้งให้พระคุณเจ้าและน้องสาวอยู่ในความอุปการะของคุณยาย
การศึกษาและชีวิตกระแสเรียก

พระคุณเจ้าลอเรนซ์เริ่มการศึกษาที่บ้านเณรพระหฤทัยหนองแสง จังหวัดนครพนม ต่อมาศึกษาต่อที่บ้านเณรบางนกแขวก จังหวัดสมุทรสงคราม ภายใต้การอบรมของคณะซาเลเซียน และต่อที่วิทยาลัยกลาง บูเลาตีกุส ปีนัง ประเทศมาเลเซีย จนจบหลักสูตร ได้รับศีลบวชเป็นบาทหลวงเมื่อวันที่ 16 มกราคม ค.ศ. 1957 (พ.ศ. 2500) โดยพระคุณเจ้ามีแชล มงคล ประคองจิต
เมื่อวันที่ 23 เมษายน ค.ศ. 1980 (พ.ศ. 2523) สมเด็จพระสันตะปาปายอห์น ปอล ที่ 2 แต่งตั้งท่านเป็นอัครมุขนายกแห่งอัครมุขมณฑลท่าแร่-หนองแสง และได้รับอภิเษกเมื่อวันที่ 16 กรกฎาคม ค.ศ. 1980 (พ.ศ. 2523) ที่อาสนวิหารอัครเทวดามีคาแอล ท่าแร่
23 เมษายน ค.ศ. 1980 (พ.ศ. 2523) ประกาศแต่งตั้งเป็นอัครมุขนายกเขตมิสซังท่าแร่-หนองแสง โดยสมเด็จพระสันตะปาปายอห์น ปอล ที่ 2 และลงประกาศในหนังสือพิมพ์ ออสแซวา โตโรโรมาโน (L'Osservatore Romano) ซึ่งเป็นหนังสือพิมพ์ทางการของนครวาติกัน
16 กรกฎาคม ค.ศ. 1980 (พ.ศ. 2523) อภิเษกเป็นอัครมุขนายก ณ อาสนวิหารอัครเทวดามีคาแอล ท่าแร่
ประวัติการทำงาน

ค.ศ. 1957-1958: ผู้ช่วยอธิการโบสถ์อาสนวิหารอัครเทวดามีคาแอล ท่าแร่
ค.ศ. 1959-1961: อาจารย์ภาษาอังกฤษโรงเรียนเซนต์ยอแซฟ ท่าแร่
ค.ศ. 1961-1962: ดูงานและช่วยงานอภิบาลที่สหรัฐอเมริกาและยุโรป
ค.ศ. 1962-1967: อธิการและผู้จัดการโรงเรียนเซนต์ยอแซฟ ท่าแร่
ค.ศ. 1967-1969: อธิการโรงเรียนวรสารพิทยา กรุงเทพฯ ผู้ช่วยอธิการโบส์ถนักบุญยอแซฟ ตรอกจันทน์ และช่วยงานอภิบาลโบส์ถแม่พระประจักษ์เมืองลูร์ด หัวตะเข้
ค.ศ. 1969-1976: อธิการบ้านเณรฟาติมาท่าแร่ ครูใหญ่ ผู้จัดการโรงเรียนยอแซฟ ท่าแร่
ค.ศ. 1976-2005: เจ้าอธิการโบส์ถอัครเทวดามีคาแอล ท่าแร่
ค.ศ. 2005-2007: อัครมุขนายกแห่งอัครมุขมณฑลท่าแร่-หนองแสง
ฮิบิ วะ ซูงิเรโดะ เมชิ อูมาชิ

Japanese anime television series
| --- | --- |
ฮิบิ วะ ซูงิเรโดะ เมชิ อูมาชิ
日々は過ぎれど飯うまし (Hibi wa Sugiredo Meshi Umashi)
แนว: ทำอาหาร เสี้ยวชีวิต
สร้างโดย: Atto
มังงะ
เขียนโดย: Atto
วาดภาพโดย: Quro
สำนักพิมพ์: เมเดียแฟกทอรี
นิตยสาร: Comic Alive+
กลุ่มเป้าหมาย: เซเน็ง
ตีพิมพ์ตั้งแต่: พ.ศ. 2568 – กำหนดการ
อนิเมะโทรทัศน์
กำกับโดย: Shinya Kawatsura Yū Harumi
เขียนบทโดย: Yoshihiro Hiki
ดนตรีโดย: Hiromi Mizutani
สตูดิโอ: พีเอเวิกส์
ฉาย:  12 เมษายน พ.ศ. 2568  –  กำหนดการ
ฮิบิ วะ ซูงิเรโดะ เมชิ อูมาชิ (ญี่ปุ่น: 日々は過ぎれど飯うまし, โรมาจิ: Hibi wa Sugiredo Meshi Umashi, lit. "Days Goes By But Food Is Delicious") เป็นซีรีส์อนิเมะโทรทัศน์ญี่ปุ่นต้นฉบับที่จะออกอากาศเร็ว ๆ นี้ สร้างสรรค์โดย Atto ผู้เขียน สาวใสหัวใจบ้านทุ่ง ผลิตโดยอะนิเพล็กซ์ และสร้างแอนิเมชั่นโดยพีเอเวิกส์ กำกับโดย Shinya Kawatsura และ Yū Harumi เขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครต้นฉบับ ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น มีกำหนดออกอากาศในวันที่ 12 เมษายน พ.ศ. 2568 มังงะที่วาดภาพประกอบโดย Quro จะเริ่มลงตีพิมพ์เป็นตอนในเว็บไซต์มังงะ Comic Alive+ ของเมเดียแฟกทอรีในปีเดียวกัน มีเพลงเปิดคือ "Sora mon ne" ร้องโดย Asmi
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
ฮิบิ วะ ซูงิเรโดะ เมชิ อูมาชิ (อนิเมะ) ที่เครือข่ายข่าวอนิเมะ
| ด ค กพีเอเวิกส์ |
| --- | --- |
ซีรีส์โทรทัศน์:  True Tears (2008)  Canaan (2009)  แองเจิลบีทส์! แผนพิชิตนางฟ้า (2010)  สาวเรียวกังหัวใจเกินร้อย (2011)  อนาเธอร์ (2012)  ทาริ ทาริ บทเพลงบรรเลงฝัน (2012)  เรดดาต้าเกิร์ล (2013)  ชิโมกาโมะ มหัศจรรย์ครอบครัวทานุกิ (2013)  Nagi-Asu: A Lull in the Sea (2013–2014)  Glasslip (2014)  Shirobako (2014–2015)  Charlotte (2015)  ฮารุจิกะกับปริศนาทำนองนั้น (2016)  Kuromukuro (2016)  ซากุระเควสต์ (2017)  ชิโมกาโมะ มหัศจรรย์ครอบครัวทานุกิ 2 (2017)  สู้เพื่อฝัน ม้าสาวเดอร์บี้ (2018)  Sirius the Jaeger (2018)  อิโรซุกุเซไคโนะอะชิตะคาระ (2018)  Fairy Gone (2019)  A3! (2020)  Appare-Ranman! (2020)  วันที่ฉันกลายเป็นพระเจ้า (2020)  อควาโทปแห่งทรายขาว (2021)  ขงเบ้ง เจาะเวลามาปั้นดาว (2022)  อากิบะเมดวอร์ (2022)  คู่หูคุณพ่อยอดนักฆ่า (2023)  จังหวะวัยรุ่น ว้าวุ่นหัวใจ (2023)  Sakuna: Of Rice and Ruin (2024)  มาโยนากะ พั้นช์ (2024)  นานาเระ ฮานะนาเระ (2024)  ฮิบิ วะ ซูงิเรโดะ เมชิ อูมาชิ (2025)  สามสาวสุดเท่มิคาโดโนะดันโก๊ะเกินคาด (2025)  จังหวะวัยรุ่น ว้าวุ่นหัวใจ 2 (TBA) 
ภาพยนตร์:  Professor Layton and the Eternal Diva (2009)  Mai no Mahō to Katei no Hi (2011)  สาวเรียวกังหัวใจเกินร้อย: Home Sweet Home (2013)  Maquia: When the Promised Flower Blooms (2018)  Shirobako Movie (2020)  ยินดีต้อนรับสู่โรงกลั่นโคมาดะ (2023) 
OVA/ONA:  แองเจิลบีทส์! แผนพิชิตนางฟ้า: Stairway to Heaven (2010)  The Other -Karma- (2012)  Exodus! Episode 1: Exit Tokyo (2015)  แองเจิลบีทส์! แผนพิชิตนางฟ้า: Hell's Kitchen (2015)  The Third Girls Aerial Squad Episode 1 (2015)  Charlotte (2016)  สู้เพื่อฝัน ม้าสาวเดอร์บี้ (2018) 
วิดีโอเกม:  Wild Arms 3 (2002)  Professor Layton and the Curious Village (2007)  Professor Layton and the Diabolical Box (2007)  Professor Layton and the Unwound Future (2008)  Triggerheart Exelica -Enhanced- (2009)  Professor Layton and the Last Specter (2009)  Professor Layton and the Miracle Mask (2011)  Professor Layton and the Azran Legacy (2013) 
 หมวดหมู่
ดาบิด รายา

| ข้อมูลส่วนตัว |
| --- | --- | --- | --- |
ชื่อเต็ม:  ดาบิด รายา มาร์ติน
วันเกิด:   (1995-09-15) 15 กันยายน ค.ศ. 1995 (29 ปี)
สถานที่เกิด:  เมืองบาร์เซโลน่า ประเทศสเปน
ส่วนสูง:  1.83 เมตร (6 ฟุต 0 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  อาเซนอล
หมายเลข:  22
สโมสรเยาวชน
:  Cornellà
2012–2014:  แบล็กเบิร์นโรเวอส์
สโมสรอาชีพ*
| ปี |  ทีม |  ลงเล่น |  (ประตู) |
| 2014–2019 |  แบล็กเบิร์นโรเวอส์ |  98 |  (0) |
| 2014–2015 |  → เซาท์พอร์ต (ยืม) |  16 |  (0) |
| 2019–2023 |  เบรนต์ฟอร์ด |  167 |  (0) |
| 2023- |  อาเซนอล |  74 |   |
ทีมชาติ‡
| 2022– |  สเปน |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:49, 22 พฤษภาคม ค.ศ. 2022- (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20:52, 5 มิถุนายน ค.ศ. 2022 (UTC)
ดาบิด รายา มาร์ติน (สเปน: David Raya Martín; เกิด 15 กันยายน ค.ศ. 1995) เป็นนักฟุตบอลชาวสเปนที่เล่นในตำแหน่งผู้รักษาประตูให้แก่อาเซนอลในพรีเมียร์ลีก เขาเริ่มต้นอาชีพกับแบล็กเบิร์นโรเวอส์และย้ายมาเบรนต์ฟอร์ดใน ค.ศ. 2019
สโมสรอาชีพ > แบล็กเบิร์นโรเวอส์

รายาเริ่มเล่นให้แก่ทีมเยาวชนของกอร์เนลญาในสเปน ก่อนที่จะได้รับทุนการศึกษาและย้ายมาแบล็กเบิร์นโรเวอส์ในเดือนกรกฎาคม ค.ศ. 2012 เขาเล่นให้แก่ทีมเยาวชนของสโมสรและได้เซ็นสัญญาอาชีพฉบับแรกเมื่อวันที่ 26 กุมภาพันธ์ ค.ศ. 2014 เขาถูกปล่อยยืมตัวเป็นระยะเวลาสี่เดือนให้แก่เซาท์พอร์ตในคอนเฟอเรนซ์พรีเมียร์ในช่วงครึ่งแรกของฤดูกาล 2014–15 เขาได้ลงเล่นให้แก่เซาท์พอร์ตทั้งสิ้น 24 นัด ต่อมาเมื่อหมดสัญญายืมตัว เขาได้ลงเล่นให้แก่แบล็กเบิร์นทั้งสิ้นสองนัดในช่วงครึ่งฤดูกาลหลังของแชมเปียนชิป เดือนเมษายน ค.ศ. 2015 เขาตัดสินใจขยายสัญญากับสโมสรไปอีกสามปี
แม้ว่าจะได้ลงเล่นรวม 13 นัดจากในฤดูกาล 2015–16 และ 2016–17 แต่รายายังคงเป็นเพียงผู้รักษาประตูมือสองของทีมรองจากเจสัน สตีล รายาได้กลายเป็นผู้รักษาประตูมือหนึ่งหลังจากที่ทีมตกชั้นสู่ลีกวันหลังจบฤดูกาล 2016–17 ต่อมาในฤดูกาล 2017–18 เขาลงเล่นให้แก่สโมสร 47 นัดและช่วยให้ทีมเลื่อนชั้นกลับสู่แชมเปียนชิปได้สำเร็จ และในฤดูกาล 2018–19 เขาได้ลงเล่นในแชมเปียนชิปครบ 46 นัด รายาออกจากสโมสรในเดือนกรกฎาคม ค.ศ. 2019 เขาลงเล่นให้แก่สโมสรทั้งสิ้น 108 นัด
สโมสรอาชีพ > เบรนต์ฟอร์ด

วันที่ 6 กรกฎาคม ค.ศ. 2019 รายาเซ็นสัญญาสี่ปีกับเบรนต์ฟอร์ดในแชมเปียนชิปแบบไม่เปิดเผยค่าตัว อย่างไรก็ตาม มีการรายงานค่าตัวอยู่ที่ 3 ล้านปอนด์ ผลงานของเขาในครึ่งแรกของฤดูกาล 2019–20 ทำให้เขาได้รับรางวัลผู้รักษาประตูยอดเยี่ยมแห่งปีจากงานประกาศรางวัลฟุตบอลลอนดอน 2020 นอกจากนี้ เขาเก็บคลีนชีตส์ 16 นัดตลอดฤดูกาล ทำให้เขาได้รับรางวัลถุงมือทองคำจากอีเอฟแอลร่วมกับ Bartosz Białkowski จบฤดูกาล รายาลงเล่นให้แก่สโมสร 49 นัด ซึ่งนัดสุดท้ายคือการแพ้ฟูลัมในนัดชิงชนะเลิศเพลย์ออฟแชมเปียนชิป 2–1
รายาได้รับบาดเจ็บจนไม่ได้ลงเล่นในเกมกระชับมิตรก่อนเปิดฤดูกาลและช่วงต้นของฤดูกาล เขากลับมาลงเล่นในอีเอฟแอลคัพสองนัดและทำหน้าที่เป็นกัปตันในทั้งสองนัดนั้นด้วย เขาตัดสินใจขยายสัญญากับสโมสรอีกสี่ปีเมื่อวันที่ 2 ตุลาคม ค.ศ. 2020 จบฤดูกาล 2020–21 รายาลงเล่นให้แก่สโมสร 48 นัด เก็บได้ 17 คลีนชีตส์ และมีส่วนช่วยให้ทีมเลื่อนชั้นสู่พรีเมียร์ลีก หลังจากที่เอาชนะสวอนซีซิตีในรอบเพลย์ออฟ 2–0
ชีวิตส่วนตัว

รายาเป็นแฟนบอลเรอัลมาดริด
เกียรติประวัติ

เบรนต์ฟอร์ด
อีเอฟแอลแชมเปียนชิป เพลย์ออฟ: 2021
รางวัลส่วนตัว
ถุงมือทองคำของอิงกลิชฟุตบอลลีก: 2019–20 (ชนะร่วม)